CELEX: 62020TN0298
Language: lt
Date: 2020-05-22 00:00:00
Title: Byla T-298/20: 2020 m. gegužės 22 d. pareikštas ieškinys byloje KD / EUIPO

10.8.2020   
            
            
               LT
            
            
               Europos Sąjungos oficialusis leidinys
            
            
               C 262/29
            
         
      2020 m. gegužės 22 d. pareikštas ieškinys byloje KD / EUIPO
      
      (Byla T-298/20)
      (2020/C 262/39)
      Proceso kalba: anglų
      
         Šalys
      
      
         Ieškovė: KD, atstovaujama advokatų S. Pappas ir N. Kyriazopoulou
      
         Atsakovė: Europos Sąjungos intelektinės nuosavybės tarnyba
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti paaukštinimo ataskaitą, susijusią su laikotarpiu nuo 2019 m. sausio 1 d. iki 2019 m. gruodžio 31 d., kurią priėmė Europos Sąjungos intelektinės nuosavybės tarnyba ir apie kurią ieškovei buvo pranešta 2020 m. kovo 11 d;
               
            
                  —
               
               
                  įpareigoti atsakovę sumokėti ieškovei 3 000 EUR kompensaciją ieškovės patirtai neturtinei žalai dėl paaukštinimo ataskaitos atlyginti;
               
            
                  —
               
               
                  nurodyti atsakovei padengti savo ir ieškovės su šiuo procesu susijusias bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Ieškinio pirmasis pagrindas grindžiamas pareigos nurodyti motyvus pažeidimu, nes paaukštinimo ataskaitoje yra mažiau palankių komentarų, nei ankstesnėse ataskaitose, nenurodant jokio pagrindimo, todėl tai yra akivaizdi fakto klaida, dėl kurios ieškovė prarado teises į gynybą.
               
            
                  2.
               
               
                  Ieškinio antrasis pagrindas grindžiamas rūpestingumo pareigos pažeidimu, nes nebuvo atsižvelgta į ieškovės sėkmingą įvairių projektų įgyvendinimą, taip pat į jos motyvaciją ir norą dirbti, nepaisant jos šeimyninių ir sveikatos problemų.
               
            
                  3.
               
               
                  Ieškinio trečiasis pagrindas grindžiamas akivaizdžia vertinimo klaida, susijusia su nenuoseklumu tarp komentarų ir vertinimo, ir neatsižvelgimu į visus taikytinus kriterijus.
                  Ieškovė prašymą atlyginti neturtinę žalą grindžia kančiomis, nerimu ir neteisingumu dėl ginčijamos ataskaitos neteisėtumo.